31997D0420
L 178/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 26 юни 1997година
относно наблюдение на прилагането на актовете, приети в областта на убежището
(97/420/ПВР)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член К.3, параграф 2, буква а) от него,
като взе предвид приоритетната работна програма, приета от Съвета на 30 ноември 1993 г., която по-специално призовава за подготовката на годишен доклад относно достиженията в областта на правосъдието и вътрешните работи и Резолюцията на Съвета от 14 октомври 1996 г., която установява приоритетите за сътрудничество в областта на правосъдието и вътрешните работи за периода от 1 юли 1996 година до 30 юни 1998 г. (1),
като взе предвид резолюциите на Европейския парламент, приети в областта на убежището,
като има предвид член К.1, параграф 1 от Договора постановява, че държавите-членки следва да приемат политиката в областта за убежището като въпрос от общ интерес;
като има предвид, че наблюдението на прилагането от страна на държавите-членки на актовете в тази област разкрива практическия ефект от работата на Съвета по тези въпроси и дава полезна информация за бъдещата му работа,
РЕШИ:
Член 1
Председателството изпраща всяка година на държавите-членки въпросник, който е изготвен с цел да покаже как държавите-членки прилагат актовете в областта на убежището, които са приети от Съвета и от министрите, които отговарят за имиграцията.
Въпросникът включва следните точки:
-
разпоредби, политики и практически мерки, които са приети през предходната година от държавите-членки във всяка от областите, обхванати от съответните актове по първия параграф,
-
всякакви трудности, които се срещат при приемането на разпоредби, политики и практически мерки,
-
възможността за приемане в близко бъдеще на разпоредби, политики и практически мерки в областите по първото тире,
-
практическо приложение на горепосочените актове, разпоредби, политики и практически мерки и всички срещнати трудности в тази връзка.
Член 2
Въз основа на въпросника по член 1 държавите-членки изготвят информационна документ, в който може да посочат, или да включат съответни части, от документите, които са предоставени на Центъра за информация, обсъждане и обмен по въпросите на убежището (CIREA).
Член 3
Генералният секретариат на Съвета превежда информационните документи по член 2 и ги изпраща до всички държави-членки и на Комисията. Освен това той подготвя обобщен доклад, които се основава на информационните документи.
Член 4
Въз основа на обобщения доклад и други свързани с това материали, например получени от ВКБООН, а при необходимост и от неправителствени организации, председателството съвместно с Комисията и след консултация с ВКБООН изготвя доклад с анализ, в който се преценява дали inter alia съществуват въпроси, които изискват допълнителен обмен на становища между държавите-членки и дали са необходими допълнителни мерки.
Този доклад се разглежда в рамките на Съвета с оглед неговото изпращане за преценка от Съвета.
Председателството се допитва до становището на ВКБООН относно доклада и гарантира всички коментарии да бъдат изпратени на държавите-членки.
Член 5
Въпросникът се изпраща на държавите-членки всяка година преди 1 юли, а държавите-членки изпращат своите информационни документи преди 1 октомври същата година.
Първият въпросник обхваща периода на прилагане до 1 юли 1997 година.
Съставено в Люксембург на 26 юни 1997 година.